Hringfarinn

Kristján Gíslason einnig þekktur sem Hringfarinn ( f. 1956) er íslenskur kerfisfræðingur og ævintýramaður sem hefur ferðast um heiminn á mótórhjóli sínu. Hann varð fyrstur Íslendinga til að ferðast einn um heiminn á mótorhjóli. Tvær bækur hafa verið gefnar út um ferðir hans og 10 heimildarþættir sem sýndir voru á RÚV.

Störf og fjölskylda.

Kristján er menntaður kerfisfræðingur. Hann vann fyrir  SÍS  (Samband íslenskra samvinnufélaga) 1978-1985, rak sitt eigið fyrirtæki, Radíómiðun 1985-2013, en fyrirtækið seldi einkum siglinga- og fiskipleitartæki og ýmiss konar fjarskiptatæki. Kristján hefur setið í stjórnum fjölda fyrirtækja í gegnum árin og 2008-2012 var hann formaður skiptinemasamtakanna  AFS  á Íslandi.

Kristján er kvæntur Ásdísi Rósu Baldursdóttur (f. 1956), fv. kennara við Verzlunarskóla Íslands. Þau eiga þrjá syni: Gísla (f. 1981), Baldur (f. 1983) og Árna (f. 1989) og 5 barnabörn. Ásdís hefur hin síðari ár oft fylgt Kristjáni á mótorhjólaferðum hans og þá hefur Baldur nokkrum sinnum slegist með í för með föður sínum hluta af ferðunum. Hringfarinn hefur gefið út tvær bækur um ævintýraleg ferðalög sín. Þetta eru ríkulega myndskreyttar ferðasögur og rennur öll innkoma (100%) vegna sölu þeirra til góðgerðarmála. Þá hefur Kristján haldið fjölmarga fyrirlestra um ferðirnar og sagt sögu sína í hlaðvarpsþáttum Snorra Björnssonar (sjá: Tenglar).

Ferðalög.

Kristján ákvað að hlýða hvatningarorðum föður síns um að hætta aldrei að þora og lagði upp í hnattferð á mótórhjóli sínu árið 2014. Upphaflega var ætlunin að fara með öðrum mótorhjólamanni í leiðangurinn en sá hætti við og fór því Kristján einn og varði ferðalagið í 10 mánuði í stað þriggja. Hann hjólaði rétt um 48.000 kílómetra í gegnum 35 lönd í fimm heimsálfum. Hann fór síðar ásamt eiginkonu sinni í leiðangra um Bandaríkin, Ástralíu, Nýja-Sjáland og ýmis lönd í Evrópu. Hann fór svo einn í leiðangur um Rússland, Hvíta-Rússland og 13 ríki Afríku.

2014-2015:

Ísland, Færeyjar, Danmörk, Þýskaland, Tékkland, Slóvakía, Austurríki, Ungverjaland, Rúmenía, Búlgaría, Tyrkland, Íran, Sameinuðu arabísku furstadæmin (SAF), Óman, Indland, Nepal, Myanmar, Taíland, Malasía, Singapúr, Indónesía, Ástralía, Chile, Argentína, Perú, Ekvador, Kólumbía, Panama, Kosta Ríka, Níkaragva, Hondúras, El Salvador, Gvatemala, Mexíkó, USA.

2016:

Ísland, Spánn.

2017:

Ástralía, Nýja-Sjáland og Marokkó.

2018:

Bandaríkin: frá Washington DC til San Francisco. Ísland, Færeyjar, Danmörk, Þýskaland, Pólland, Eistland, Lettland, Litháen, Rússland, Hvíta-Rússland, Slóvakía, Austurríki, Ungverjaland, Slóvenía, Króatía, Svartfjallaland, Albanía.

2019:

Grikkland, Ísrael, Jórdanía, Egyptaland, Súdan, Eþíópía, Kenía, Úganda, Rúanda, Kongó, Tansanía, Malaví, Zambía, Zimbabve, Botsvana, Lesótó, Suður-Afríka.

Bækur.

2018

"Hringfarinn, einn á hjóli í hnattferð/Sliding Through – Around the World on a Motorbike, Alone". 190 síðna bók, hundruðir mynda og 66 sögur.

2021

"Andlit Afríku – Hringfarinn – Einn á ferð um Afríku (Faces of Africa, Hringfarinn - Alone on a Motorbike in Africa)" 185 blaðsíðna ljósmyndabók, 23 sögur og QR-kóðar inn á 33 stutt myndbönd úr ferðinni.

Heimildamyndir.

2019

"Hringfarinn – í kringum hnöttinn á mótorhjóli". 3 klst. Sýnt á RÚV 2019.

1. Hringfarinn – Indland.

2. Hringfarinn – Indland – Indónesía.

3. Hringfarinn – Ástralía – Ísland.

2020

"Hringfarinn ". 2 klst. Sýnt á RÚV 2019.

4. Hringfarinn – Gegnum USA.

5. Hringfarinn – Rússland. Til Moskvu.

2022

"Hringfarinn ". 5 klst. Sýnt á RÚV 2019.

6. Hringfarinn – Grikkland

7. Hringfarinn – Króatía, Ísrael, Jórdanía.

8. Hringfarinn – Egyptaland – Súdan.

9. Hringfarinn – Eþíópía – Kenía

10. Hringfarinn – Malaví - Suður-Afríka.